सिटी रिपोर्टर | पटना
सिटी रिपोर्टर | पटना
ईश्वरपशु एवं मत्स्य संसाधन मंत्री की मृत गाय की आत्मा को शांति दे। खबर दु:खद है। और सिस्टम के बीच पिसती एक मृत गाय की अंत्येष्टि की कहानी भी। दरअसल पशुपालन मंत्री अवधेश सिंह की जर्सी गाय बीमार थी। संभवत: उसका कूल्हा टूट गया था। इलाज के लिए कई दिनों पहले गाय को वेटेरनरी कॉलेज में भर्ती कराया गया था। लेकिन वहां के डॉक्टर उसे बचा नहीं पाए और 1 मार्च को गाय की मृत्यु हो गई। अगले दिन मंत्री के परिवार के लोग आए और गाय के शव पर माला चढ़ा कर चले गए। अब गाय के शव की अंत्येष्टि होनी थी, लेकिन समय बीतता गया। शव से दुर्गंध आने लगी। शव डिपार्टमेंट ऑफ सर्जरी एंड रेडियोलॉजी के लार्ज एनिमल प्रिवेंशन रूम में पड़ा था और वहीं दूसरे जानवरों का इलाज चलता रहा। गुरुवार को पूरा दिन नगर निगम के कर्मियों के आश्वासन पर बीत गया। शुक्रवार की सुबह फिर से निगम के कर्मियों की प्रतीक्षा होने लगी। लेकिन इंतजार की घड़ियों के साथ दुर्गंध भी चरम पर पहुंचने लगी। अंतत कॉलेज प्रबंधन ने खुद गाय को दफनाने का निर्णय लिया। कॉलेज के प्राचार्य एस.सामंत रे कहते हैं कि कॉलेज के आसपास ही गाय के शव को गहरे गड्ढे में दफना दिया गया। शव की अंत्येष्टि के लिए शव के सड़ने तक की प्रतीक्षा क्यों की गई? इसपर प्रिंसिपल ने कहा कि हम नगर निगम के कर्मियों की इंतजार कर रहे थे। उन्हें फोन किया गया था लेकिन वे नहीं आए। अंतत: हमने अपने स्तर से ही गाय के शव को दफनाने का निर्णय लिया। जन चेतना अभियान के सुजीत चौधरी ने कहा- यह निंदनीय है कि एक शव के दुर्गंध के बीच दूसरे जानवरों का इलाज किया जाता रहा।
bho_Deva bho_Deva hin_Deva